**O B R A Z L O Ž E N J E**

**Prijedloga odluke o redu na pomorskom dobru Općine Sutivan**

**I. PRAVNI TEMELJ ZA DONOŠENJE ODLUKE**

Pravni temelj za donošenje Odluke o redu na pomorskom dobru Općine Sutivan (u daljnjem tekstu: Odluka) sadržan je u članku 149. stavku 3. Zakona o pomorskom dobru i morskim lukama („Narodne novine“ broj 83/23). Također, temelj za donošenje Odluke sadržan je i članku 32. Statuta Općine Sutivan („Službeni glasnik Općine Sutivan“ broj 7/13, 2/14, 6/14, 5/18, 2/20, 2/21) kojim je propisano da Općinsko vijeće donosi odluke i druge opće akte kojima uređuje pitanja iz samoupravnog djelokruga Općine Sutivan

**II.** **OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN**

Dana 29. srpnja 2023. godine na snagu je stupio novi Zakon o pomorskom dobru i morskim lukama („Narodne novine“, br. 83/23) – dalje u tekstu: Zakon.

Člankom 149. Stavkom 3. Zakona utvrđena je ovlast i obveza Općinskog vijeća Općine Sutivan na donošenje odluke kojom će se propisati mjere i radnje u svrhu održavanja reda na pomorskom dobru.

Sukladno Zakonu, temeljna pitanja koja je Općinsko vijeće Općine Sutivan, ovlašteno, ali i obvezno urediti predmetnom Odlukom su sljedeća:

1. način uređenja i korištenja pomorskog dobra u općoj upotrebi za gospodarske i druge svrhe, građenje građevina koje se prema posebnim propisima grade bez građevinske dozvole i glavnog projekta te održavanje reda na pomorskom dobru u općoj upotrebi
2. održavanje čistoće i čuvanje površina pomorskog dobra u općoj upotrebi
3. osiguranje nesmetanog prolaska duž pomorskog dobra.

Također, Odlukom se propisuju se i mjere za provođenje mjera za održavanje reda na pomorskom dobru koje poduzima pomorski redar, obveze pravnih i fizičkih osoba i prekršajne odredbe.

Zakonom je uveden i novi institut “pomorskog redara” čije su ovlasti i način postupanja utvrđeni Zakonom i predloženom Odlukom.

Na temelju spomenutog predlaže se donošenje ove Odluke.

**III. SREDSTVA POTREBNA ZA PROVOĐENJE ODLUKE**

Za provođenje ove Odluke nije potrebno osigurati sredstva u Proračunu Općine Sutivan.